b'\n_START_ARTICLE_\nDonald Sch\xc3\xb6n\n_START_SECTION_\nBidrag\n_START_PARAGRAPH_\nSch\xc3\xb6n var spesielt opptatt av kunnskapsformer. I doktoravhandlingen fra 1955 om John Deweys \xc2\xabtheory of inquiry\xc2\xbb, dannet han det teoretiske grunnlaget for senere arbeider. I Displacement of Concepts fra 1963 tok han opp ulike m\xc3\xa5ter en bruker kategorier for \xc3\xa5 unders\xc3\xb8ke fenomener, mens kategoriene i seg selv gjerne ikke blir behandlet som m\xc3\xa5ter \xc3\xa5 tenke p\xc3\xa5. I Beyond the Stable State viser han til at forandring er et fundamentalt trekk ved det moderne liv, og at det er n\xc3\xb8dvendig \xc3\xa5 utvikle sosiale systemer som kan l\xc3\xa6re._NEWLINE_Senere har han blant annet presentert to termer han kaller refleksjon i handling, og refleksjon over handling. Han utviklet en teori for praktisk kunnskap, og var spesielt opptatt av situasjonen praktikeren st\xc3\xa5r i. Han mente at hver situasjon er unik, og opplevelsen er individuell. Dette var samtidig en kritikk av at en ikke bare kan f\xc3\xb8lge boken, men at alle m\xc3\xa5 l\xc3\xa6re gjennom egne prosesser. Et begrep som forbindes med Sch\xc3\xb8n er \xe2\x80\x9dskj\xc3\xb8nn\xe2\x80\x9d som kan forklares som et innslag av d\xc3\xb8mmekraft som ogs\xc3\xa5 peker p\xc3\xa5 det individuelle og spesielle._NEWLINE_Sammen med Chris Argyris har han ogs\xc3\xa5 forsket p\xc3\xa5 individuell l\xc3\xa6ring og organisasjonsl\xc3\xa6ring og bidratt til \xc3\xa5 sammenkoble organisasjonsbegrepet med l\xc3\xa6ringsbegrepet og slik gitt begrepet organisasjonsl\xc3\xa6ring en plass i organisasjonsforskningen. Argyris og Sch\xc3\xb6ns hovedtese er at mye av det man i dag definerer som organisasjonsl\xc3\xa6ring virker mot de mest produktive formene for l\xc3\xa6ring i organisasjoner (Baltzersen 2008).'